Ego Odo filius ducis Burgundie notum facio omnibus tam futuris quam presentibus quod cum haberent querelas adinvicem Aimo dominus Marriniaci et fratres Cistercii idem Aimo calumpniabatur pro se et pro suis hominibus usagium in territorio de Gergulio et de Destainc tam in bosco quam in plano et econtra Cistercienses defendebant quod nec ipse nec sui hoc habebant super his compromiserunt utrique se stare iudicio curie patris mei et tandem iusticia et iudicio eiusdem curie totam Cistercienses obtinuerunt querelam. Hoc dominus Aimo laudavit et grahantavit tenere pro se et pro omnibus hominibus suis et servientibus exceptis suis militibus et istas et omnes et alias querelas quas adversus domum Cisterciensem habebat idem Aimo guerpivit ex toto et dimisit in pace fratribus Cistercii hoc excepto de Vaureneis. Hoc laudaverunt et concesserunt uxor ipsius Aimonis nomine Ysabeus et filii eorum Guillermus et Odo et Aimo. Actum anno ab Incarnatione Domini millesimo centesimo nonagesimo.